Lav et referat af nedenstående tekst:

Tekst:
Op til sæsonstart forstærker White Hawks truppen med Albin Lindgren, der kommer fra 1. divisionsklubben Skövde IK, hvor han har spillet det meste af sin karriere. I den forgange sæson prøvede han lykken i den bedste norske række. Her imponerede han med 27 point i 37 kampe for Stjernen Hockey, hvor han var holdkammerat med den tidligere WH'er Jens Henrik Tönjum. -20 trækker dog en del fra i den samlede vurdering. - Vi er rigtig glade for at have signet Albin Lindgren, der er en all-round back. Han har et godt skøjteløb og er rigtig dygtig i powerplay med et godt skud, skriver Elite Nord Frederikshavn i en pressemeddelelse. - Albin Lindgren er højrefattet, hvilket er vigtigt for vores hold, og ikke mindst i powerplay, hvor det er vigtigt at have flere strenge at spille på. Vi ser Albin Lindgren som en meget spændende spiller, hvor han får en stor rolle i defensiven og samtidig kan bidrage med en masse offensivt. Albin Lindgren glæder sig til at komme til Frederikshavn. - Jeg håber meget, jeg kan fortsætte med at udvikle mig som ishockeyspiller og ikke mindst hjælpe holdet med at vinde en masse kampe i den kommende sæson. Jeg glæder mig til at trække trøje nummer 67 over hovedet, siger den svenske back. Albin Lindgren ankommer til Frederikshavn i løbet af den næste uges tid.

Referat:
Den 23-årige svenske back Albin Lindgren skifter fra Stjernen Hockey i Norge til Frederikshavn White Hawks.